University of Ouagadougou

De University of Ouagadougou (UO; French: Université de Ouagadougou) be varsity wey dey locate insyd Ouagadougou, Burkina Faso. Dem found am insyd 1974, na dem officially rename am insyd 2015 as l’Université Ouaga 1 Professeur Ki-Zerbo. De UO dey consist of seven Training den Research Units (UFR) den one institute. Insyd 1995 dem gbele second campus for professional education dem know as de University Polytechnique of Bobo (UPB) for de city of Bobo Dioulasso insyd. Dem gbele third campus give teacher training/trainers insyd Koudougou for 1996 insyd; insyd 2005, e cam turn de University of Koudougou. De varsity get around 40,000 students insyd 2010 (83% of de national population of varsity students). Academics Academic departments den program De University of Ouagadougou (2005A) dey consist of seven Training den Research Units (UFR) den one institute: UFR Languages, Arts den Communications; UFR Human sciences; UFR Legal den Politic Sciences; UFR Economic Sciences den Management; UFR Applied Sciences; UFR Health Sciences; UFR Life den Hearth Sciences den Burkinabé Institute of Arts den Crafts. Edey combine de advantages of faculty (fundamental teaching) den those of institute (professionalization). De system dem dey use be de modular education system base for academic credits top, wich dey combine fundamental den professional training. UFR Languages, Arts den Communications For de UFR Languages, Arts den Communications (UFR/LAC) two courses wey dey: Arts den Communications den for letters insyd, languages den linguistics. Dem create de unit insyd 2000 wey edey train students insyd languages, letters, arts, culture, communication den journalism. De UFR get 2,440 students. For admission, students for get de level of secondary education. For those wey no get dat level, dem dey take exam. Students of de faculty dey take de DEUG (university diploma) after de first cycle, de bachelor's degree den master insyd communication den journalism den insyd interpreting after de second cycle. De last one be de postgraduate diploma den de PhD insyd linguistics den modern letters dem take after de third cycle. UFR Human Sciences De UFR Human Sciences (UFR/SH) dey make up of two branches: History-Geography den Archaeology. Edey include four departments den two projects. E get 82 teachers for 4,004 students den five student laboratories. De degrees wey de students dey take during dema studies anaa for de end be de DEUG, de bachelor's degree, de master den de PhD according to dema major. UFR Legal den Politic Sciences Na dem create de UFR Legal den Politic Sciences (UFR/SJP) insyd 1975 plus two sections: one insyd Law den Political Science, den de oda insyd Criminology. De UFR dey train jurists give de private den public sectors, make dem promote research insyd de legal domain, make dem publish work den researchers publication. For de 2004-2005 academic year na der be 25 teachers give 3,189 students. De UFR/SJP dey award de degrees wey dey follow: DEUG I, DEUG II (university diploma) Bachelor's degree, Master, DESS (postgraduate diploma) den soon DEA den PhD. UFR Applied Sciences Na dem create de UFR Applied Sciences (UFR/SEA) insyd 2000. E get three departments — Mathematics den Computer, Physics, den Chemistry — den 12 laboratories be available give students. Like de oda UFR, de UFR/SEA dey award de same degrees according to de student ein major. UFR Health Sciences Na dem create de UFR Health Sciences (UFR/SDS) insyd 1980 den de UFR Life den Heart Sciences (UFR/SVT). De first one get three branches: courses insyd medicine plus five departments; courses insyd pharmacy plus three departments den health of superior technicians. De faculty dey prepare doctors, pharmacists, dental surgeons den technicians wey qualify give hospitals den clinics. De UFR Life den Heart Sciences (UFR/SVT) dey compose of two sections: de life sciences den earth sciences. Dem dey deliver de same degrees as de oda faculties. De UFR/SDS get 11 laboratories. Diplomas dem dey deliver be de degree of Doctor State in Medicine, de degree of Doctor State in Pharmacy, de professionalized licence in biomedical analyses, de certificate of special studies in general surgery, obstetrics-gynecology, paediatrics den psychiatry. De UFR Health Sciences get 21 laboratories. UFR Life den Earth Sciences De UFR Life den Earth Sciences (UFR/SVT) get four departments: Biology den Animal Physiology, Biology den Plant Physiology, Biochemistry den Microbiology, den Geology. Edey house de largest plant collection insyd Burkina Faso: de Herbarium of de University of Ouagadougou. De Burkinabé Institute of Arts den Crafts De institute get de branches wey dey follow: Secretariat of direction, bilingual secretariat of direction, finance-accounting/commercial management, bank-insurance, control sciences den data-processing technology methods dem apply to management. Telecommunication, architecture den town planning den civil engineering be segments wey dem go gbele soon. De institute dey give students two years of theoretical den practical teaching. For de end students go get de DUT degree. Notable people Faculty Yvonne Libona Bonzi Coulibaly, Chemistry Professor, Director General of Burkina Faso ein Institute of Sciences Alumni Angèle Bassolé-Ouédraogo, poet den journalist Abdoulaye Diabaté, scientist Monique Ilboudo, author den human rights activist Chantal Kaboré-Zoungrana, animal nutritionist den biosecurity expert Stanislas Ouaro, politician den mathematician Marie Françoise Ouedraogo, mathematician Siméon Sawadogo, politician Antoine Somdah, statesman Paul Kaba Thieba, 8th Prime Minister of Burkina Faso Paramanga Ernest Yonli, 4th Prime Minister of Burkina Faso Ousmane Karama, Process Control Specialist References External links L'Université de Ouagadougou (insyd French)